ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2360/97 υποβολή: Κατερίνα Δασκαλάκη (UPE) προς την Επιτροπή (10 Iουλίου 1997)

Θέμα: Διακριτική μεταχείριση εις βάρος γυναικών σε επιχειρήσεις

Σύμφωνα με άρθρα που δημοσιεύθηκαν στον ελληνικό Τύπο, το τελευταίο διάστημα πολυεθνικές, κυρίως, εταιρείες στην Ελλάδα επιβάλλουν με «μυστικά συμβόλαια και προφορικές συμωνίες, σε γυναίκες υπαλλήλους την υποχρέωση να μην καταστούν έγκυοι στον χρόνο διάρκειας του συμβολαίου με αντίποινα την άμεση απόλυση ή την καταβολή ρήτρας ίσης με το ύψος της αποζημίωσής τους».

Εκτός από τη νομική προστασία που παρέχεται από την εθνική νομοθεσία και τις διεθνείς συμβάσεις στις εργαζόμενες, ερωτάται η Επιτροπή αν υπάρχουν και ποια μέτρα προβλέπονται κατά των εταιρειών που ασκούν αυτή την πολιτική και γενικότερα εάν σκοπεύει να διερευνήσει το όλο ζήτημα και να προβεί στις κατάλληλες ενέργειες.

Aπάντηση του κ. Flynn εξ ονόματος της Επιτροπής (12 Σεπτεμβρίου 1997)

Η Επιτροπή δεν γνωρίζει τα γεγονότα που αναφέρει η αξιότιμη βουλευτής και διαπιστώνει ότι η ερώτηση τίθεται με βάση άρθρα του ελληνικού τύπου που υπέπεσαν στην αντίληψη της βουλευτού. Η Επιτροπή συμμερίζεται πλήρως τις ανησυχίες αυτές και υπενθυμίζει ότι, σύμφωνα με τη σταθερή νομολογία του Ευρωπαϊκού Δικαστηρίου, η απόλυση εργαζομένης με μόνη αιτιολογία την εγκυμοσύνη της συνιστά διάκριση λόγω του φύλου (βλ. για παράδειγμα την απόφαση της 14ης Ιουλίου 1994 στην υπόθεση C.32/93 Webb C/EMO, Συλ. Ι-3567).

Το άρθρο 11 της οδηγίας 92/85/ΕΟΚ για τις εγκύους, λεχώνες ή θηλάζουσες εργαζόμενες ((ΕΕ L 348 της 28.11.1992. )) προβλέπει τη χορήγηση κατάλληλου επιδόματος εφόσον πληρούνται ορισμένες προϋποθέσεις (π.χ. η συμπλήρωση ορισμένης περιόδου προηγούμενης εργασίας πριν από την άδεια μητρότητας). Επομένως, εάν η νομοθεσία ενός κράτους μέλους επέτρεπε στους εργοδότες να συμπεριλάβουν ρήτρα επιστροφής του εν λόγω επιδόματος στη σύμβαση εργασίας, οι θετικές συνέπειες της οδηγίας αυτής δεν θα ίσχυαν. Κάτι τέτοιο θα αποτελούσε παράβαση του κοινοτικού δικαίου. Η Επιτροπή πάντως δεν διαθέτει κανένα στοιχείο που να της επιτρέπει να κρίνει ότι αυτό συμβαίνει στην περίπτωση της ελληνικής νομοθεσίας.

Δυνάμει του άρθρου 169 της Συνθήκης για την Ευρωπαϊκή Κοινότητα, η Επιτροπή μπορεί να προσφεύγει στο Ευρωπαϊκό Δικαστήριο μόνο όσον αφορά παραβάσεις των κρατών μελών. Αντιθέτως, δεν διαθέτει τα νομικά μέσα που θα της επέτρεπαν να λάβει μέτρα για την παύση αντίθετων προς το κοινοτικό δίκαιο πρακτικών, όταν αυτές εφαρμόζονται από ιδιωτικές επιχειρήσεις.

Οι ενδιαφερόμενες μπορούν πάντως να προσφύγουν στα εθνικά δικαστήρια, που είναι αρμόδια για την εξασφάλιση της τήρησης του εθνικού δικαίου. Σε περίπτωση αμφιβολιών ως προς την ερμηνεία που πρέπει να δοθεί στις σχετικές διατάξεις του κοινοτικού δικαίου, τα εθνικά δικαστήρια δύνανται και οφείλουν, ανάλογα με την περίπτωση, να απευθύνουν προδικαστικό ερώτημα στο Ευρωπαϊκό Δικαστήριο, σύμφωνα με το άρθρο 177 της Συνθήκης για την Ευρωπαϊκή Κοινότητα.
ΓΡΑΠΤΗ ΕΡΩΤΗΣΗ αρ θ. 2120/97 του Hiltrud BREYER προς το Συμβούλ ο. "Novel -Food"- Κανονισμός αριθ. 258/97 - Προϋποθέσεις έγκρισης



Επίσημη Εφημερίδα αριθ. C 082 της 17/03/1998 σ. 0031



ΓΡΑΠΤΗ ΕΡΩΤΗΣΗ E-2120/97 υποβολή: Hiltrud Breyer (V) προς το Συμβούλιο (24 Iουνίου 1997) Θέμα: «Novel -Food»- Κανονισμός αριθ. 258/97 - Προϋποθέσεις έγκρισης Απαιτείται ιδιαίτερη έγκριση για παράγωγα προϊόντα, τα οποία περιέχουν σε ελάχιστο μόνο ποσοστό φυτικά προϊόντα τα οποία υπόκεινται σε υποχρέωση έγκρισης; (παράδειγμα: συμπυκνωμένη τομάτα για μαζική παραγωγή πίτσας) Απάντηση (20 Οκτωβρίου 1997) Η αξιότιμη κυρία βουλευτής μπορεί να αναφερθεί στην απάντηση που δόθηκε στην ερώτηση αριθ. 2118/97 και να σημειώσει ότι η έννοια της έγρισης («Zulassung») δεν υπάρχει στον διατακτικό αυτού του κανονισμού.
ΓΡΑΠΤΗ ΕΡΩΤΗΣΗ E-2126/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel -Food»- Κανονισμός αριθ. 258/97 - «Ουσιαστική ισοδυναμία» σε παράγωγες ποικιλίες

1. Πώς μπορεί να διασφαλισθεί ή να ελεγχθεί ότι εξακολουθεί να υφίσταται «ουσιαστική ισοδυναμία» σε όλα τα φυτά που προέρχονται από ελεγμένη και εγκεκριμένη φυτική σειρά;

2. Ποια διαδικασία πρέπει να ακολουθείται για τις παράγωγες ποικιλίες;

Κοινή απάντηση στις γραπτές ερωτήσεις Ε-2126/97, Ε-2128/97 και Ε-2130/97 (20 Οκτωβρίου 1997)

Το άρθρο 3 παρ. 4 του κανονισμού 258/97 σχετικά με τα νέα τρόφιμα και τα νέα συστατικά τροφίμων προβλέπει παρέκκλιση από τη διαδικασία έγκρισης που προβλέπεται στον ίδιο κανονισμό, εφόσον τα τρόφιμα ή τα συστατικά τροφίμων, βάσει των γενικών αναγνωρισμε+νων επιστημονικών δεδομένων.

Θα μπορούσε ενδεχομέως να καθοριστεί με τη διαδικασία που προβλέπεται στο άρθρο 13 του κανονισμού, εάν ένας τύπος τροφίμου ή συστατικού τροφίμου καλύπτεται από την εν λόγω παρέκκλιση.
ΓΡΑΠΤΗ ΕΡΩΤΗΣΗ E-2756/97 υποβολή: Gerhard Schmid (PSE) προς την Επιτροπή (1 Σεπτεμβρίου 1997)

Θέμα: Ευρωπαϊκό Κέντρο Πληροφοριών στο Διεθνές Εμπορικό Επιμελητήριο του Ρέγκενσμπουργκ

Το ΔΕΕ του Ρέγκενσμπουργκ διαθέτει εδώ και 10 χρόνια μια υπηρεσία ευρωπαϊκής ενημέρωσης η οποία αποτελεί ένα από τα πρώτα ΕΚΠ που εγκρίθηκαν από την Επιτροπή. Κατά την τελευταία αξιολόγηση, η Επιτροπή υποβίβασε το ΕΚΠ του Ρέγκενσμπουργκ από μπλε σε μωβ.

1. Ποιοί είναι οι λόγοι του υποβιβασμού αυτού; Μπορεί η Επιτροπή να τους αιτιολογήσει λεπτομερώς;

2. Σε ποιά κριτήρια (τυπικά ή ποιοτικά) βασίζεται η Επιτροπή κατά την αξιολόγηση των ΕΚΠ;

Απάντηση του κ. Χρήστου Παπουτσή Εξ ονόματος της Επιτροπής (2 Οκτωβρίου 1997)

Η αξιολόγηση των μεμονωμένων επιδόσεων των Euro Info Centers (EIC) δεν στοχεύει μόνο στη διασφάλιση της τήρησης των δεσμεύσεων που έχουν αναληφθεί έναντι της Επιτροπής, πράγμα που αποτελεί προϋπόθεση για την καταβολή της κοινοτικής συνεισφοράς, αλλά και στην ενίσχυση του ποσοτικού αντίκτυπου του δικτύου στο σύνολό του.

Η βασική πηγή πληροφόρησης που διαθέτει η Επιτροπή γι'αυτή τη διαδικασία αξιολόγησης, προέρχεται από τις τριμηνιαίες εκθέσεις δραστηριοτήτων που διαβιβάζουν τα ΕΙC. Η μεθοδολογία αξιολόγησης, που αποτέλεσε αντικείμενο συνεννόησης με τα ΕΙC, βασίζεται σε αντικειμενικά κριτήρια, τόσο ποιοτικά όσο και ποσοτικά.

Για τις ανάγκες της εν λόγω αξιολόγησης, οι δραστηριότητες των ΕΙC αναλύονται υπό πέντε διαφορετικά πρίσματα: εκπλήρωση της αποστολής ενημέρωσης και παροχής συμβουλών στις μικρές και μεσαίες επιχειρήσεις (ΜΜΕ) γύρω από κοινοτικά θέματα 7 δραστηριότητες προβολής του δικτύου 7 βαθμός συνεργασίας στο εσωτερικό του δικτύου 7 ένταση και ποιότητα των σχέσεων με την Επιτροπή 7 εναρμόνιση της εσωτερικής οργάνωσης του ΕΙC με την αποστολή του. Τα ΕΙC συμμετέχουν στην κατάρτιση μιας ομοιόμορφης κλίμακας αξιολόγησης, που παρουσιάζει αναλυτικά τις διάφορες πλευρές αυτών των δραστηριοτήτων.

Σε εφαρμογή των κριτηρίων αυτών, το ΕΙC του Regensburg κατατάχθηκε στη»μωβ» ζώνη, για το έτος 1996. Η απόφαση αυτή δεν επηρεάζει την καταβολή της κοινοτικής συνεισφοράς. Στοχεύει μόνο στο να επιστήσει την προσοχή του συγκεκριμένου ΕΙC σε ορισμένες αδυναμίες που παρουσιάζει όσον αφορά την εσωτερική του οργάνωση και την ένταξή του στο δίκτυο, που διευκρινίζονται στην επιστολή που απέστειλε η Επιτροπή.

Ο λόγος για την κίνηση της διαδικασίας αυτής είναι η ανάγκη περαιτέρω βελτίωσης των υπηρεσιών που παρέχει το ΕΙC του Regensburg όπως άλλωστε και το δίκτυο συνολικά.
ΓΡΑΠΤΗ ΕΡΩΤΗΣΗ E-2528/97 υποβολή: Marjo Matikainen-Kallstrφm (PPE) προς την Επιτροπή (24 Iουλίου 1997)

Θέμα: Ασφάλεια των πυρηνικών σταθμών στην Ουκρανία

Εκτός του υφιστάμενου πυρηνικού σταθμού του Τσερνομπίλ, στην Ουκρανία αυτή τη στιγμή βρίσκονται υπό κατασκευή άλλοι δύο πυρηνικοί σταθμοί. Οι Ουκρανοί σκοπεύουν να ολοκληρώσουν την κατασκευή των δύο αντιδραστήρων χωρίς τεχνική βοήθεια ή οικονομική υποστήριξη από τη Δύση. Γι' αυτό και οι εν λόγω σταθμοί δεν πρόκειται ποτέ να πληρούν τις απαραίτητες προδιαγραφές ασφάλειας.

Η κατάσταση της Ουκρανίας είναι, από γεωπολιτική άποψη, ιδιαίτερα δυσχερής διότι η χώρα δεν επιθυμεί να συνεχίσει να αγοράζει ακριβό ηλεκτρικό ρεύμα από τη Ρωσία για να μην αυξηθεί η εξάρτηση της χώρας από το μεγάλο της γείτονα. Δεδομένου, όμως, του ψύχους που επικρατεί το χειμώνα στην Ουκρανία, η προμήθεια ηλεκτρικού ρεύματος για τη θέρμανση θεωρείται απαραίτητη.

Ως εκ τούτου υποβάλλω τις ακόλουθες ερωτήσεις στην Ευρωπαϊκή Επιτροπή: Πώς προτίθεται να διασφαλίσει ότι οι πυρηνικοί σταθμοί της Ουκρανίας θα πληρούν προδιαγραφές ασφάλειες εφάμιλλες αυτών που ισχύουν στη Δύση, και σε ποιες ενέργειες σκοπεύει να προβεί προκειμένου να επιτευχθεί οριστικός τερματισμός της λειτουργίας του πυρηνικού σταθμού του Τσερνομπίλ;

Απάντηση του κ. Van den Broek εξ ονόματος της Επιτροπής (22 Σεπτεμβρίου 1997)

Εκτός του πυρηνικού σταθμού (ΠΣ) του Τσερνομπίλ, στην Ουκρανία υπάρχουν αυτή τη στιγμή τέσσερις άλλοι ΠΣ (Rovno, Khmelnitsky, Νότιος Ουκρανία και Zaporozke). Σε δύο απ' αυτούς υπάρχουν υπό κατασκευή μονάδες. Οι ουκρανικές αρχές επιθυμούν την ολοκλήρωση των εν λόγω έργων κατασκευής.

Η Επιτροπή γνωρίζει τη δύσκολη κατάσταση της Ουκρανίας όσον αφορά την προμήθεια ενέργειας. Στο πλαίσιο του μνημονίου συμφωνίας για το κλείσιμο του πυρηνικού σταθμού του Τσερνομπίλ, η Επιτροπή στηρίζει τις ουκρανικές αρχές μέσω του προγράμματος Tacis όσον αφορά την ετοιμασία των αιτήσεων για δάνεια για την ολοκλήρωση των προαναφερθέντων μονάδων ώστε να πληρούν τις προδιαγραφές ασφαλείας της Δύσης καθώς και την παροχή εμπειρογνωμοσύνης σχετικά με τον ποιοτικό έλεγχο της κατάστασης των υφιστάμενων μονάδων. Προς το παρόν εξετάζεται η δυνατότητα χορήγησης δανείου από την Ευρωπαϊκή Τράπεζα Ανάπτυξης και Ανασυγκρότησης (ΕΤΑΑ). Ενα άλλο δάνειο εξετάζεται από την Επιτροπή σε σχέση με τον ισχύοντα κανονισμό.

Η συμφωνία χρηματοδότησης που θα αποτελέσει αντικείμενο διαπραγματεύσεων θα περιλαμβάνει διατάξεις με τις οποίες θα εξασφαλίζεται η ολοκλήρωση των έργων κατασκευής των μονάδων σε διεθνώς αποδεκτά επίπεδα ασφαλείας, όπως αυτά διατυπώνονται στο εκσυγχρονιστικό πρόγραμμα που ετοιμάστηκε με κοινοτική βοήθεια.
ΓΡΑΠΤΗ ΕΡΩΤΗΣΗ E-2425/97 υποβολή: Marjo Matikainen-Kallstrφm (PPE) προς την Επιτροπή (11 Iουλίου 1997)

Θέμα: Χρηματοδότηση του αυτοκινητοδρόμου της Costa del Sol, από τη Μάλαγα έως την Εστεπόνα (Ισπανία)

Οι ισπανικές αρχές έχουν προγραμματίσει την κατασκευή αυτοκινητοδρόμου δια μέσου της πυκνοκατοικημένης περιοχής Sitio de Calahondan. Στην περιοχή αυτή ζουν περίπου 18.000 άτομα από τα οποία 80% είναι υπήκοοι άλλων εκτός από την Ισπανία κρατών μελών της ΕΕ. Σύμφωνα με τους εκπροσώπους του συλλόγου των κατοίκων στην κατασκευή του αυτοκινητοδρόμου αντιτίθενται σε μεγάλο βαθμό ιδίως οι μη ισπανοί κάτοικοι. Στη συζήτηση που διεξάγεται στα ισπανικά μέσα μαζικής ενημέρωσης καταγγέλθηκε ότι ο δρόμος δεν θα κατασκευασθεί, όπως είχε προγραμματισθεί με ιδιωτικά κεφάλαια αλλά θα υποβληθεί αίτηση για χορήγηση κοινοτικών πιστώσεων για το έργο. Λέγεται ότι η αίτηση αυτή στηρίζεται στο επιχείρημα ότι οι ξένοι κάτοικοι που διανύουν στην περιοχή τις διακοπές τους χρειάζονται καλύτερες μεταφορικές συνδέσεις. Οπωσδήποτε υπάρχει κάποια πλειοψηφία κατοίκων που δεν θεωρούν ότι το επιχείρημα αυτό είναι αληθές.

Δεδομένων των ανωτέρω τί προτείνει η Επιτροπή ως απάντηση στην αίτηση της Ισπανίας για τη χρηματοδότηση αυτού του δρόμου - σε περίπτωση που όντως θα υποβληθεί μια τέτοια αίτηση - μολονότι η μη ισπανική πλειοψηφία των κατοίκων της περιοχής αντιτίθεται στην κατασκευή του;

Απάντηση της κ. Wulf-Mathies εξ ονόματος της Επιτροπής (15 Σεπτεμβρίου 1997)

Η Επιτροπή δεν έχει λάβει μέχρι σήμερα αίτηση επιχορήγησης από το Ευρωπαϊκό Ταμείο Περιφερειακής Ανάπτυξης, το Ταμείο Συνοχής, ή άλλο κοινοτικό χρηματοδοτικό όργανο, για το τμήμα του αυτοκινητοδρόμου «Costa del Sol» στην Ισπανία που αναφέρεται στην ερώτηση και, πιο συγκεκριμένα, για το τμήμα αυτό που διασχίζει την περιοχή Calahonda.

Αν η Επιτροπή είχε λάβει παρόμοια αίτηση από τις ισπανικές αρχές, θα την εξέταζε κατά τον ίδιο τρόπο που μελετά άλλες αιτήσεις για χρηματοδότηση από τα παραπάνω Ταμεία. Θα εξεταζόταν η επιλεξιμότητα του εν λόγω έργου, στα πλαίσια των σχετικών κανονισμών, καθώς και εναρμόνισή του με τις ισχύουσες πολιτικές και τη νομοθεσία της Κοινότητας, ιδιαίτερα όσον αφορά τον τομέα των μεταφορών, των δημοσίων συμβάσεων και του περιβάλλοντος. Πρέπει να σημειωθεί ότι τα έργα κατασκευής των αυτοκινητοδρόμων συμπεριλαμβάνονται στο παράρτημα Ι της οδηγίας 85/337/ΕΟΚ ((ΕΕ L 175 της 5.7.1985. )) και, ως εκ τούτου, πρέπει να αποτελέσουν αντικείμενο σύνταξης εκτίμησης περιβαλλοντικών επιπτώσεων.
ΓΡΑΠΤΗ ΕΡΩΤΗΣΗ E-2188/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Γνωστοποίηση αποδεικτικών μηχανισμών εκ μέρους όσων δηλώνουν προϊόντα

Προβλέπεται ότι οι παραγωγοί είναι υποχρεωμένοι να γνωστοποιούν στις αρμόδιες για τους σχετικούς ελέγχους αρχές τα καθιερωμένα αποδεικτικά συστήματα που διαθέτουν, συμπεριλαμβανομένων και των δειγμάτων υλικού, των απαιτουμένων για την αποδεικτική διαδικασία αντισωμάτων, των γονιδιακών ανιχνεύσεων, των λεπτομερών εκθέσεων για τις εκχυλίσεις, κλπ.;

Κοινή απάντηση στις γραπτές ερωτήσεις Ε-2188/97, Ε-2190/97 και Ε-2194/97 (28 Οκτωβρίου 1997)

Το άρθρο 4 του κανονισμού που αναφέρει η αξιότιμη κα βουλευτής, συμπληρωμένο ενδεχομένως σύμφωνα με την παράγραφο 5, ή, ενδεχομένως, το άρθρο 3, παράγραφος 4 ή το άρθρο 9, παράγραφος 1 του ιδίτου κανονισμού, αφορά τις πληροφορίες που πρέπει να παρέχονται προς υποστήριξη των αιτήσεων διάθεσης στην αγορά.

Οι πληροφορίες αυτές δεν θίγουν την εφαρμογή των διαδικασιών αξιολόγησης από του αρμόδιους για την αξιολόγηση οργανισμούς που αναφέρονται στο άρθρο 4, παράγραφος 3 του εν λόγω κανονισμού.
ΓΡΑΠΤΗ ΕΡΩΤΗΣΗ E-2140/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Προϋποθέσεις για την επισήμανση

Θα απαιτείται, σύμφωνα με τον Κανονισμό (ΕΚ) αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα, η επισήμανση ενός γενετικώς τροποποιημένου είδους διατροφής μόνον σε περίπτωση που υπάρχει τόσο μια διαφορά σε μια τροφική ιδιότητα σε σύγκριση με το προϊόν που δεν έχει τροποποιηθεί γενετικώς όσο και η δυνατότητα πιστοποίησης της γενετικής τροποποίησης;

Απάντηση (20 Οκτωβρίου 1997)

Εκτός από τις γενικές απαιτήσεις της κοινοτικής νομοθεσίας το άρθρο 8 του κανονισμού αριθ. 258/95 σχετικά με τα νέα τρόφιμα και τα νέα συστατικά τροφίμων ((ΕΕ L 43 της 14.2.1997, σελ. 1.)) προβλέπει συμπληρωματικές ειδικές απαιτήσεις ώστε να ενημερώνεται ο τελικός καταναλωτής.

Προβλέπεται λοιπόν ότι μέσω της επισήμανσης ο καταναλωτής ενημερώνεται, αναλόγως με την περίπτωση:

- για κάθε τροφικό χαρακτηριστικό ή ιδιότητα, εφόσον αυτά καθιστούν το νέο τρόφιμο ή συστατικό τροφίμου μη ισοδύναμο πλέον με ένα ήδη υπάρχον τρόφιμο ή συστατικό τροφίμου.

- ένα νέο τρόφιμο ή συστατικό τροφίμουθεωρείται μη ισοδύναμο πλέον, εάν η επιστημονική αξιολόγηση, βάσει καταλλήλου αναλύσεως των υφισταμένων δοδομένων, είναι σε θέση να καταδείξει ότι τα αξιολογηθέντα χαρακτηριστικά είναι διαφορετικά σε σύγκριση με ένα ήδη υπάρχον τρόφιμο ή συστατικό τροφίμου.

- για την παρουσία, στο νέο τρόφιμο ή συστατικό τροφίμου, ουσιών που δεν περιέχονται σε ισοδύναμο υφιστάμενο τρόφιμο και που είτε ενδέχεται να έχουν επιπτώσεις στην υγεία ορισμένων κατηγοριών πληθυσμού, είτε γεννούν επιφυλάξειες ηθικής τάξης.

- για την παρουσία γενετικώς τροποποιημένου οργανισμού με τεχνικές γενετικής τροποποίησης, ο μη εξανλητικός κατάλογος τωνοποίων περιέχεται στο παράρτημα Ι Α μέρος 1 της οδηγίας 90/220/ΕΟΚ.
ΓΡΑΠΤΗ ΕΡΩΤΗΣΗ E-2443/97 υποβολή: Graham Watson (ELDR) προς την Επιτροπή (16 Iουλίου 1997)

Θέμα: Πρόγραμμα διαθέσιμων ποσοτήτων γάλακτος στην ΕΕ

Από την στιγμή της απόσυρσης του Η.Β. από το πρόγραμμα διαθέσιμων ποσοτήτων γάλακτος, το κόστος του γάλακτος στα βρετανικά σχολεία αυξήθηκε, σε μερικές περιπτώσεις κατά 100% και άνω.

Αναγνωρίζει η Επιτροπή τη σημασία του γάλακτος στο διαιτολόγιο του παιδιού; Θα συμφωνήσει η Επιτροπή ότι τα παιδιά από τα πτωχότερα στρώματα της κοινωνίας θίγονται, ως επί το πλείστον, από την απόσυρση των «διακριτικών στοιχείων» εφόσον δεν δύνανται πλέον να λαμβάνουν επιδοτημένο γάλα;Κρίνει,άραγε, επιθυμητή η Επιτροπή την επανεισαγωγή του προγράμματος σε όλα τα κράτη μέλη;

Απάντηση του κ. Fischler εξ ονόματος της Επιτροπής (10 Σεπτεμβρίου 1997)

Το Ηνωμ. Βασίλειο εξακολουθεί να εφαρμόζει το πρόγραμμα διάθεσης γάλακτος στα σχολεία, αποφάσισε ωστόσο, το 1995, να περιορίσει την εφαρμογή του εν λόγω προγράμματος στα υποχρεωτικά στοιχεία του. Στο βαθμό που οι συγκεκριμένες αλλαγές επηρέασαν την τιμή πώλησης του γάλακτος και των γαλακτοκομικών προϊόντων, για ορισμένους μαθητές, οι επιπτώσεις των μέτρων αυτών μπορεί να διαφέρουν ανάλογα με την προέλευση των εν λόγω μαθητών.

Λόγω της σπουδαιότητας του γάλακτος στο διαιτολόγιο του παιδιού και της συμβολής, προς αυτή την κατεύθυνση, του κοινοτικού προγράμματος διάθεσης γάλακτος στα σχολεία, η Επιτροπή τάσσεται υπέρ της εφαρμογής του προγράμματος σε ολόκληρη την Κοινότητα.
ΓΡΑΠΤΗ ΕΡΩΤΗΣΗ E-2315/97 υποβολή: Anita Pollack (PSE) προς την Επιτροπή (3 Iουλίου 1997)

Θέμα: Οικιακές συσκευές και εξοικονόμηση ενέργειας

Ποιά μέτρα έχει η Επιτροπή για τη θέσπιση υποχρεωτικών προδιαγραφών για τις οικιακές συσκευές προκειμένου να καταστεί δυνατή η εξοικονόμηση ενέργειας;

Απάντηση του κ. Παπουτσή εξ ονόματος της Επιτροπής (16 Σεπτεμβρίου 1997)

Η Επιτροπή ανέπτυξε στρατηγική βελτίωσης της αποδοτικότητας των οικιακών συσκευών, η οποία περιλαμβάνει μέτρα τόσο για τους κατασκευαστές όσο και για τους καταναλωτές. Η Επιτροπή έχει προβεί σε ενέργειες για την θέσπιση ελάχιστων προτύπων αποδοτικότητας για κάθε σημαντική και οικιακή συσκευή που χρησιμοποιεί ενέργεια.

Η Επιτροπή δρομολόγησε τη διαδικασία αυτή με τα ψυγεία και τους καταψύκτες, τις περισσότερο ενεργειοβόρες οικιακές συσκευές. Κατόπιν προτάσεως της Επιτροπής, εκδόθηκε η οδηγία 96/57/ΕΚ ((ΕΕ L 236 της 18.9.1996. )) του Ευρωπαϊκού Κοινοβουλίου και του Συμβουλίου της 3ης Σεπτεμβρίου 1996 σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους, προκειμένου να ενισχυθούν τα υποχρεωτικά πρότυπα από τον Σεπτέμβριο του 1999.

Για τα πλυντήρια, τις τηλεοράσεις και τις συσκευές μαγνητοσκόπησης, μετά από μελέτες και εισηγήσεις ειδικών, αποφασίστηκε ότι το καλύτερο μέσον για να επιτευχθούν βελτιώσεις της αποδοτικότητας, θα ήταν η εκ μέρους των κατασκευαστών διαπραγμάτευση συμφωνιών για τη βελτίωση της αποδοτικότητας των συσκευών που διατίθενται στην αγορά. Δύο συμφωνίες, οι οποίες τελούν υπό διαπραγμάτευση, θα έχουν ως αποτέλεσμα την κατά 20% βελτίωση της αποδοτικότητας και θα αρχίσουν να ισχύουν την 1η Ιανουαρίου 1998. Η Επιτροπή είναι της γνώμης ότι οι εν λόγω συμφωνίες θα είναι αποτελεσματικότερες απ' ό,τι οι οδηγίες για ελάχιστα πρότυπα αποδοτικότητας σχετικά με τις εν λόγω συσκευές, δεδομένης της μεγάλης ευελιξίας που προσφέρεται από τέτοιου τύπου συμφωνίες, καθώς και από τον σύντομο χρόνο εφαρμογής τους.

Για άλλες συσκευές, όπως τα πλυντήρια πιάτων, οι θερμοσίφωνες και τα μηχανήματα κλιματισμού, η Επιτροπή εκπονεί μελέτες για τη διερεύνηση των περιθωρίων βελτίωσης της αποδοτικότητας και για τον καθορισμό των καλύτερων τρόπων (πρότυπα ή συμφωνίες) επίτευξης των βελτιώσεων.
ΓΡΑΠΤΗ ΕΡΩΤΗΣΗ E-2288/97 υποβολή: Patricia McKenna (V) προς την Επιτροπή (2 Iουλίου 1997)

Θέμα: Χρηματοδότηση εκ μέρους της Ευρωπαϊκής Ένωσης για την κατασκευή μιας σήραγγας στο λιμένα του Δουβλίνου

Ποιά χρηματοδότηση έχουν μέχρι στιγμής ζητήσει οι ιρλανδικές αρχές από την Ευρωπαϊκή Ένωση για το σχεδιασμό και την κατασκευή της προβλεπόμενης σήραγγας στο λιμένα του Δουβλίνου;

Ποιά ποσά έχει μέχρι στιγμής διαθέσει η Ευρωπαϊκή Ένωση για το εν λόγω σχέδιο; Έχουν άραγε ληφθεί αποφάσεις για περαιτέρω χρηματοδότηση και κατά πόσον προβλέπονται πρόσθετες πληρωμές στο προσεχές μέλλον;

Απάντηση της κας Wulf-Mathies εξ ονόματος της Επιτροπής (5 Σεπτεμβρίου 1997)

Στις 9 Ιουνίου 1995, η Επιτροπή έλαβε αίτηση με την οποία η Ιρλανδική κυβέρνηση ζητούσε 3,51 εκατ. ECU ως ενίσχυση από το Ταμείο Συνοχής, για την εκτέλεση μέρους της προ-κατασκευαστικής φάσης της προβλεπόμενης οδού πρόσβασης στο λιμένα του Δουβλίνου. Στις 18 Δεκεμβρίου 1995, η Επιτροπή ενέκρινε επιχορήγηση 3,19 εκατ. ECU εκ μέρους του Ταμείου Συνοχής, για την υλοποίηση του έργου. Η συγκεκριμένη απόφαση κάλυπτε μόνο τα αιτήματα που αφορούσαν στον προγραμματισμό και το σχεδιασμό του έργου, ενώ απέκλειε τη χρηματατοδότηση για την αγορά γης. Επίσης, δε συμπεριλάμβανε κανενός είδους κατασκευαστικές δαπάνες.

Στις 30 Ιανουαρίου 1996, η Ιρλανδική κυβέρνηση ζήτησε να αυξηθεί η χρηματοδότηση σε 5,85 εκατ. ECU και, στις 9 Δεκεμβρίου 1996, η Επιτροπή ενέκρινε τροποποίηση της αρχικής απόφασης σύμφωνα με την οποία η συνδρομή του Ταμείου Συνοχής στην εκτέλεση του έργου ανήλθε στο ποσό που ζητήθηκε. Καμία αλλαγή δεν προέκυψε στο σχεδιασμό του έργου από αυτή τη δεύτερη απόφαση (η αγορά γης και η κατασκευή δεν συμπεριλαμβάνονταν).

Η Επιτροπή, μέσω του Ταμείου Συνοχής, διέθεσε για το έργο το συνολικό ποσό των 5,85 εκατ. ECU. Πριν τις 9 Ιουνίου 1995, το Ευρωπαϊκό Ταμείο Περιφερειακής Ανάπτυξης επιδότησε το έργο με 187.000 εκατ. ECU, ποσό το οποίο χρησιμοποιήθηκε, επίσης, για το σχεδιασμό του έργου. Τα δύο αυτά ποσά συνιστούν το συνολικό ποσό της επιχορήγησης στο έργο, εκ μέρους των οικονομικών οργάνων της Κοινότητας.

Η κυβέρνηση της Ιρλανδίας δε ζήτησε περαιτέρω ενίσχυση για το στάδιο προγραμματισμού και σχεδιασμού. Εφόσον δεν υπήρξε άλλη αίτηση οικονομικής ενίσχυσης, δεν τίθεται ζήτημα λήψης αποφάσεων περαιτέρω χρηματοδότησης του εν λόγω έργου εκ μέρους της Επιτροπής.
ΓΡΑΠΤΗ ΕΡΩΤΗΣΗ E-2196/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Υπολογισμός των επιπτώσεων της κατανάλωσης «νέων τροφίμων» στην υγεία των καταναλωτών

1. Με ποιό τρόπο και από ποιόν θα εφαρμοσθεί το προωθηθέν από την επιστημονική επιτροπή της ΕΕ για τα τρόφιμα (γνωμοδότηση για την αξιολόγηση των «νέων τροφίμων» ΙΙΙ/5915/97) πρόγραμμα επιτήρησης για τη συλλογή πληροφοριών σχετικά με τις βραχυπρόθεσμες και μακροπρόθεσμες επιπτώσεις της κατανάλωσης «νέων τροφίμων» μετά την κυκλοφορία τους στην αγορά;

2. Ποιά στοιχεία και για ποιό χρονικό διάστημα πρέπει να καταγράφονται;

3. Θα είναι προσιτά στην κοινή γνώμη τα πορίσματα της εφαρμογής του προγράμματος επιτήρησης;

Απάντηση (28 Οκτωβρίου 1997)

Δεδομένου ότι η επιτροπή την οποία αναφέρει η αξιότιμη κα Βουλευτής εμπίπτει στην αρμοδιότητα της Επιτροπής, είναι σκόπιμο η Βουλευτής να απευθυνθεί στην Επιτροπή για να λάβει πληροφορίες για το εν λόγω πρόγραμμα.
ΓΡΑΠΤΗ ΕΡΩΤΗΣΗ E-2448/97 υποβολή: Marjo Matikainen-Kallstrφm (PPE) προς την Επιτροπή (16 Iουλίου 1997)

Θέμα: Πρόγραμμα παροχής γάλακτος στους μαθητές στα σχολεία

Το πρόγραμμα παροχής γάλακτος στα σχολεία αποβλέπει στη σίτιση των ευρισκομένων στο στάδιο της ανάπτυξης παιδιών με γάλα μεγάλης περιεκτικότητας σε λίπος από τα σχετικά πλεονάσματα της Ευρώπης. Σύμφωνα με τα αποτελέσματα πρόσφατων ερευνών, η κατανάλωση γάλακτος μεγάλης περιεκτικότητας σε λίπος ευθύνεται για την έναρξη της διαδικασίας αρτηριοσκλήρωσης στα παιδιά. Για λόγους προστασίας της υγείας, το εν λόγω πρόγραμμα θα έπρεπε να προάγει την κατανάλωση τόσο γάλακτος και προϊόντων αυτού που να μην περιέχουν λίπος όσο και ειδών διατροφής που να περιέχουν φυτικά λίπη.

Ως εκ τούτου θα ήθελα να υποβάλω την ακόλουθη ερώτηση: Έχει αντιληφθεί η Επιτροπή το μέγεθος του κινδύνου για την υγεία από την κατανάλωση, στα πλαίσια του σχετικού προγράμματος, γάλακτος μεγάλης περιεκτικότητας σε λίπος στα σχολεία; Ποια μέτρα προτίθεται να λάβει η Επιτροπή για την αναθεώρηση του προγράμματος σχετικά με την παροχή γάλακτος στα σχολεία κατά τρόπο ώστε αυτό να προάγει την υγιή εξέλιξη και ανάπτυξη των παιδιών και των νέων;

Απάντηση του κ. Fischler εξ ονόματος της Επιτροπής (10 Σεπτεμβρίου 1997)

Παρ' όλο που είναι γνωστό ότι μία γενική μείωση της κατανάλωσης ειδών διατροφής αυξημένης περιεκτικότητας σε λίπος θα συνέβαλε στη δημόσια υγεία, κάτι τέτοιο δεν αποκλείει την παρουσία πλήρους γάλακτος στο διαιτολόγιο των μαθητών. Αντίθετα σ'αυτή τη θέση, και δεδομένου ότι, στα πλαίσια του Κοινοτικού προγράμματος παροχής γάλακτος στα σχολεία, ο κατάλογος επιλέξιμων προϊόντων περιλαμβάνει γαλακτοκομικά προϊόντα υψηλής και μέσης περιεκτικότητας σε λιπαρές ουσίες, το πρόγραμμα αυτό θα πρέπει να συμβάλει στη σύνθεση ενός ποικίλου και ισορροπημένου διαιτολογίου για μαθητές.